Length- 145 cm
Sleeve- 33 cm
Sleeve- 36 cm
SKU: N/A Categories: Bestseller JP, Dresses, Long dresses, Sale [EN], SUMMER 2019 Help Helpende Hand in die feestyd | News24
Help Helpende Hand in die feestyd
Fiona Albertse in Solidariteit Helpende Hand se skenkingswinkel nooi die publiek om hul te besoek.FOTO: Tania Sandberg
NIE-WINSGEWENDE organisasie Solidariteit Helpende Hand doen ‘n spesiale beroep op al Amanzimtoti se inwoners om asseblief hul kaste leeg te maak, deur al die onnodige opgaar goed na hul skenkingswinkel, ‘Ons Winkel’ in die middedorp, agter die poskantoor te bring en te skenk.
“Soos almal weet is ons jaar amper verby en betree ons die feestyd en deur die jaar is ons mos maar geneig om op te gaar. Vandag is ‘Ons Winkel’ daar om die opgaringsproses te vergemaklik,” sê Fiona Albertse van Ons Winkel.
“Ons het skade gely met die groot reën en ons voorraadvlakke is laag daarom sal ons dit baie waardeer as ons inwoners al hul wit olifant items, klere, meubels, boeke, speelgoed en kombuisware aan ons skenk om te verkoop aan die publiek.
“Helpende Hand streef om armoede nie net te verlig nie maar eerder te verbreek en voorkom. Daarom fokus ons daarop dat kinders hul potensiaal bereik deur studies van skoolverlaters te befonds met rentevrye studielenings,” sê sy.
Albertse nooi ook die publiek uit om die winkel te besoek en rond te snuffel.
“Wie weet miskien vind jy ietsie wat bruikbaar is,” skerts Albertse.
‘Ons Winkel’ is oop van 9vm tot 4:30nm op weeksdae en van 9vm tot 1nm op Saterdae. Hul adres is Winkel 1, Lagoon Sentrum, Toti, Sentrale Besigheidsdistrik (agter die hoof poskantoor).
Kontak Fiona op 076 125 7526 of Deon op 063 608 6239 vir verdere inligting.
Solidariteit Helpende Hand streef om armoede te verlig, verbreek en voorkom deur volhoubare projekte aan te pak. Om hul finansieel te ondersteun word ‘n ondersteuner vir so min as R50 per maand. Skakel KwaZulu-Natal Streeksorganiseerder, Mariëtte van Heerden op 084 411 7806 of SMS die woord “help” na 39953 en hulle sal jou terugskakel om ‘n ondersteuner te word.